REPUBLIKA HRVATSKA

BRODSKO-POSAVSKA ŽUPANIJA

OSNOVNA ŠKOLA „Antun Matija Reljković“ Bebrina

**PROTOKOL O POSTUPANJU U SLUČAJU POTRESA ZA UČENIKE**

Ukoliko koristite neke lijekove molim o vas da budu pripravni i dostupni u slučaju napuštanja

zatvorenog prostora škole.

ZA VRIJEME NASTAVE

1. Ukoliko se dogodi potres za vrijeme trajanja nastave, a nalazite se u učionici, dok traje potres i trešnja zaklonite se ispod stola. Odmaknite se od prozora, visokih ormara ili visećih predmeta.

2. Zaštitite glavu jaknom, rukama ili torbom u slučaju urušavanja plafona, da vas padajući dijelovi ne bi ozlijedili.

3. Ne napuštajte zgradu dok traje potres.

4. Nakon smirivanja trešnje, učitelji će vas odvesti evakuacijskim putem na parkiralište ispred škole, školsko dvorište.

5. Nemojte skakati kroz prozor.

6. Smirite se, ne širite paniku.

7. Prilikom napuštanja zgrade škole sa sobom ponesite jaknu i obuću. Torbe s knjigama ostavite u učionici.

8. Nemojte obuvati cipele u hodniku, ako možete uzmite ih u ruke i preobuti ćete se izvan škole.

9. Budite mirni i tihi, slušajte upute. Slušanjem uputa pomoći će te sebi i drugima da se katastrofa lakše riješi.

10. Dok ste na otvorenom izbjegavajte građevine, žice, stupove, reklame te druge predmete koji mogu pasti na vas i ozlijediti vas.

11. Nemojte koristiti mobilne telefone za kontakte s ostalim članovima jer će kontakt uspostaviti učitelji.

12. Ne napuštajte zborno mjesto, učitelji moraju znati gdje ste.

13. Ne pokušavajte sami odlaziti kućama, pričekajte upute učitelja o povratku u učionice ili o

organiziranom odlasku kućama.

Ponašanje u slučaju ozlijede nakon potresa:

1.Ako ste ozlijeđeni, ukoliko ste sposobni, sami sebi pružite prvu pomoć, a do dolaska timova za spašavanje i ostalima.

2. Ako ste zatrpani pokrijte usta maramicom ili tkaninom i lupkajte po najbližoj cijevi ili zidu tako da Vas spasioci mogu čuti i odrediti gdje se nalazite, ne vičite, štedite energiju.

ZA VRIJEME PRIJEVOZA AUTOBUSOM DO ŠKOLE, ILI POVRATKA KUĆAMA

1. Ako se potres dogodi dok ste u autobusu -ostanite mirni na svojim mjestima u autobusu.

2. Slušajte upute vozača autobusa.

3. Ne pokušavajte samostalno napustiti autobus.

4. Vozač autobusa će vas usmjeriti na sigurno mjesto.

5. Kada budete na sigurnom nazovite roditelje ili članove obitelji.

6. Ne pokušavajte sami odlaziti svojim kućama, pričekajte upute vozača ili da vam se jave roditelji.

7. Ukoliko se dogodi potres nakon što ste napustili autobus i krenuli u školu ili svojim kućama budite mirni, i odmaknite se od objekata koji bi se mogli srušiti

8. Odmaknite se od rubova kuća da na vas ne bi pali crijepovi ili komadi žbuke

9. Pokrijte glavu torbom, debljom odjećom ili rukama da se zaštitite od, mogućih, padajućih predmeta

10. Nakon prestanka trešnje mirno, ali bez nepotrebnog zadržavanja požurite do škole ili svojim kućama (što vam je bliže)

ZA VRIJEME DOLASKA NA POLAZIŠTE ZAJEDNIČKOG PRIJEVOZA AUTOBUSOM

1. Ukoliko se dogodi potres za vrijeme vašeg dolaska na polazište autobusa koji zajednički učenike prevozi na neko odredište, budite mirni, i odmaknite se od objekata koji bi se mogli srušiti.

2. Odmaknite se od rubova kuća da na vas ne bi pali crijepovi ili komadi žbuke

3. Pokrijte glavu torbom, debljom odjećom ili rukama da se zaštitite od, mogućih, padajućih predmeta

4 .Mirno pričekajte da potres prestane.

5. Kada budete na sigurnom javite se roditeljima da kažete gdje se nalazite.

6. Postupite prema uputama roditelja.

Marija Rosandić ,

ravnateljica škole